Diari Oficial de la Generalitat Valenciana


Sumari del DOGV 3117, del 07-11-1997 (1997/11701)

ORDRE de 14 d'octubre de 1997, de la Conselleria de Cultura, Educació i Ciència, per la qual s'amplia el termini per a justificar l'ús de les ajudes destinades a finançar activitats de les confederacions, federacions i associacions de pares i mares d'alumnes, de centres docents no universitaris de la Comunitat Valenciana sostinguts amb fons públics, convocades per l'Ordre de 19 de maig de 1997, d'aquesta Conselleria (DOGV núm. 3.007).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3117

Data del DOGV
:   07-11-1997

Secció del DOGV
:   CONVENIS I ACTES - CONCESSIÓ DE SUBVENCIONS ADMINISTRATIVES

Número del document
:   1997/11690


Data del document
:   14-10-1997

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

3714 ORDRE de 14 d'octubre de 1997, de la Conselleria de Cultura, Educació i Ciència, per la qual s'amplia el termini per a justificar l'ús de les ajudes destinades a finançar activitats de les confederacions, federacions i associacions de pares i mares d'alumnes, de centres docents no universitaris de la Comunitat Valenciana sostinguts amb fons públics, convocades per l'Ordre de 19 de maig de 1997, d'aquesta Conselleria (DOGV núm. 3.007). [97/X11403]
  
Per Ordre de 19 de maig de 1997, de la Conselleria de Cultura, Educació i Ciència, es van convocar ajudes per a finançar activitats de les confederacions, federacions i associacions de pares i mares d'alumnes, de centres docents no universitaris de la Comunitat Valenciana sostinguts amb fons públics.
  
Atès que la base sisena de la referida ordre determina que el termini perquè les associacions de pares i mares d'alumnes presenten els justificants de despesa finalitzarà el 15 d'octubre de 1997.
  
Vista la impossibilitat de presentar justificació en aquest termini i en ús de les facultats conferides en l'article 35 de la Llei 5/1983, de 30 de desembre, de Govern Valencià
  
ORDENE
  
Ampliar fins el 10 de novembre inclòs el termini per a presentar els justificants de despesa a què es refereix la base sisena de l'Ordre de 19 de maig, d'aquesta Conselleria.
  
DISPOSICIÓ FINAL
  
Aquesta ordre entrarà en vigor el mateix dia de la publicació en el Diari Oficial de la Generalitat Valenciana.
  
Contra aquesta ordre que posa fi a la via administrativa, després de la comunicació a aquest òrgan, es podrà interposar recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació, de conformitat amb els articles 57 i 58 de la Llei de la Jurisdicció Contenciosa Administrativa, i amb l'article 110 de la Llei de Règim Jurídic de les Administracions Públiques i del Procediment Administratiu Comú.
  
València, 14 d'octubre de 1997
  
El conseller de Cultura, Educació i Ciència,
  
FRANCISCO E. CAMPS ORTIZ